Държавен вестник, бр. 21, 2015 г., стр. 59

БРОЙ  21	
Д Ъ Р Ж А В Е Н  В Е С Т Н И К 	
СТР.  59  
Чл. 9. (1) Обучението за придобиване на 
висше образование по специалност „Корабна 
радиоелектроника“ на образователно-квали-
фикационна степен „магистър“ завършва със: 
1. защита на дипломна работа за лица, 
придобили образователно-квалификационна 
степен „бакалавър“ по специалност „Корабна 
радиоелектроника“, или
2. полагане на държавни изпити по спе-
циалност „Правила и комуникационни про-
цедури“ на английски език и по специалност 
„Корабна радиоелектроника“ – за лица, 
придобили образователно-квалификационна 
степен „бакалавър“ или „магистър“ по друга 
специалност.
(2) Държавният изпит по специалност 
„Правила и комуникационни процедури“ се 
провежда по функции, определени от Меж-
дународната конвенция за вахтената служба 
и нормите за подготовка и освидетелстване 
на моряците от 1978 г., както е изменена 
(Конвенция STCW).
(3) Държавните изпити или защитата на 
дипломната работа се провеждат пред изпитни 
комисии, в състава на които се включват не 
по-малко от трима хабилитирани преподава-
тели по специалността от висшето училище. 
В комисиите могат да се включат и до две 
хабилитирани лица в област на висшето обра-
зование „Технически науки“ от други висши 
училища, специалисти от Изпълнителна аген-
ция „Морска администрация“, както и други 
специалисти от професионалната област.
(4) Съставът на комисиите по ал. 3 се 
определя със заповед на ректора на висшето 
училище.
Чл. 10. Студентите, изпълнили задължени-
ята си по учебен план, получават диплома за 
завършено висше образование по специалност 
„Корабна радиоелектроника“ на образова-
телно-квалификационна степен „магистър“ 
с професионална квалификация „Инженер 
по корабна радиоелектроника“.
Преходни и заключителни разпоредби
§ 1. Лицата, приети преди влизането в 
сила на наредбата, продължават и завършват 
обучението си по учебните планове и при ус-
ловията и по реда, при които са били приети.
§ 2. Висши училища, които не изпълняват 
изискванията на наредбата, не могат да изда-
ват дипломи за завършено висше образование 
по специалност „Корабна радиоелектроника“ 
на образователно-квалификационна степен 
„магистър“ с професионална квалификация 
„Инженер по корабна радиоелектроника“. 
§ 3. Наредбата се приема на основание 
чл. 9, ал. 3, т. 5 от Закона за висшето образо-
вание и влиза в сила от учебната 2015/2016 г. 
1977
ПОСТАНОВЛЕНИЕ № 60  
ОТ 17 МАРТ 2015 Г.
за изменение и допълнение на Правилника 
за прилагане на Закона за собствеността 
и ползването на земеделските земи, приет 
с Постановление № 74 на Министерския 
съвет от 1991 г. (обн., ДВ, бр. 34 от 1991 г.; 
изм. и доп., бр. 60 и 80 от 1991 г., бр. 34 от 
1992 г., бр. 8, 72 и 87 от 1993 г., бр. 2, 100 и 
103 от 1994 г., бр. 5, 48 и 95 от 1995 г., бр. 28 
от 1997 г.; попр., бр. 43 от  1997 г.; изм. и 
доп., бр. 57, 61, 112 и 122 от 1997 г., бр. 18 
от 1998 г., бр. 18 и 113 от 1999 г., бр. 41 и 
44 от 2001 г., бр. 31 от 2003 г., бр. 69 и 86 
от 2004 г.,  бр. 75 от 2006 г.; попр., бр. 17 от 
2007 г.; изм. и доп., бр. 45 от 2008 г., бр. 62 
от 2009 г., бр. 41 от 2010 г., бр. 39 и 50 от 
2011 г. и бр. 35 и 50 от 2012 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 27б, ал. 3, изречение трето за-
петаята след думата „търг“ и думите „както 
и за ползване“ се заличават.
§ 2. В чл. 45 се правят следните изменения 
и допълнения:
1. Алинея 10 се изменя така:
„(10) Земи, върху които са разположени 
обекти на организациите по § 12 и 29 от 
преходните и заключителните разпоредби 
на ЗСПЗЗ, както и незаети със сгради и 
съоръжения или прилежащи площи към 
тях, но негодни за земеделско ползване и 
неподлежащи на възстановяване, и земедел-
ските земи в бившите стопански дворове на 
организациите по § 12, намиращи се извън 
урбанизираните територии, останали след 
възстановяване правата на собственици-
те, са държавна собственост и се актуват 
от областния управител. Стопанисването, 
управлението и разпореждането с тях се 
извършва от министъра на земеделието и 
храните. Предложение за издаване на ак-
тове за държавна собственост се прави от 
министъра на земеделието и храните или от 
упълномощено от него длъжностно лице по 
данни, предоставени от областните дирекции 
„Земеделие“.“
2. Алинея 12 се отменя.
3. Създават се ал. 14 – 16:
„(14) Имот от парцеларен план или от 
план на новообразуваните имоти на бивши-
те стопански дворове, приети и одобрени 
по реда на ал. 3, 5 и 6, може да се раздели 
по предложение на собственик на сграда/
съоръжение, когато имотът е определен 
като прилежаща площ към повече от една 
сграда/съоръжение и сградите/съоръженията 
са собственост на различни лица, като обо-
собяването на отделните прилежащи площи 
към тях отговаря на условията на ал. 7.